stanford-oval/wikipedia huggingface dataset:
Blan piiri

Blan piiri Malin kartalla.
Blan piiri (ransk. Cercle de Bla) on paikallishallintoalue Malin Ségoun alueella. Sen pinta-ala on 6 200 neliökilometriä. Asukkaita on 283 700 henkeä.
Blan piiri rajoittuu pohjoisessa Ségoun alueen Ségoun ja idässä Sanin piireihin, etelässä Sikasson alueeseen sekä lännessä Barouélin piiriin. Pohjoisrajalla virtaa Banijoki. Seutu kuuluu Sudanin alueeseen.
Piiriin kuuluu 17 maalaiskuntaa: Beguené, Bla, Diaramana, Diena, Dougouolo, Falo, Fani, Kazangasso, Kemeni, Korodougou, Koulandougou, Niala, Samabogo, Somasso, Tiemena, Touna ja Yangasso. Hallinnollinen keskus on Bla. Asukkaat ovat bambaroita, miniankoja, fulbeja, boboja (bwa) ja dogoneja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, riisi ja fonio sekä myyntiin menevät maapähkinä, vesimeloni ja lehmänpapu. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta ja käsityöammatteja. Monet joutuvat muuttamaan työn perässä kaupunkeihin ja ulkomaille.
Henrik Spåre

Henrik Spåre (31. toukokuuta 1664 Merimasku – 1747 Vesilahti) oli suomalainen Ruotsin armeijassa palvellut everstiluutnantti. Spåre oli isovihan aikana 13 vuotta sotavankina Siperiassa ja hän piti tuona aikana päiväkirjaa joka on säilynyt nykypäiviin. Hän jäi vangiksi 1709 Pultavan taistelun jälkeen ja oli vankina muun muassa Tobolskissa. Späre pääsi palaamaan vankeudesta 1722. Spåre oli sodan jälkeen Vesilahden Vakkalan Kouvon kapteenin puustellin isäntänä 1723–1741. Hänestä tuli vänrikki 1702, luutnantti 1708, kapteeni 1709 ja everstiluutnantti 1722. Spåre erosi sotapalveluksesta 1741.
Henrik Spåren ja hänen poikansa kapteeni Henrik Johan Spåren (1694–1765) päiväkirjanomaisia muistiinpanoja säilytetään Kansallisarkistossa. Ne on julkaistu kahdessa teoksessa:
Carl von Bonsdorff : Tvänne krigsmän från stora ofredens tid, Förhandlingar och uppsatser 3. Skrifter utgifna af Svenska Litteratursällskapet i Finland IX. Helsingfors 1888
Karolinska krigares dagböcker jämte andra samtida skrifter VII, Lund 1912
Spåre oli naimisissa vuodesta 1691 Cristina Rothin (1664–1729) kanssa. Heillä oli seitsemän lasta.
Helibras

| Helicópteros do Brasil S> A (Helibras) |
| --- | --- |

Perustettu:  1978
Toimitusjohtaja:  Fernando Granco
Avainhenkilöt:  Luiz Eduardo Mauad (varapuheenjohtaja)
Kotipaikka:  Itajubá, Minas Gerais, Brasilia
Tuotteet:  helikopterit, ilma-alusten komponentit
Henkilöstö:  1 100
Emoyhtiö:  Airbus Helicopters
Kotisivu:  http://www.helibras.com.br/
Infobox OKVirheellinen NIMI-arvo: 
Helibras tai Helicópteros do Brasil S.A on Brasiliassa kotipaikkaansa pitävä helikoptereita valmistava yritys, jonka omistaa kokonaan Airbus Helicopters, joka on osa Airbus Groupia. Helibras on helikoptereiden markkinajohtaja Brasialiassa, sillä on 54% markkinaosuus. [lähde? ] Sotilashelikoptereista yrityksellä on 60% osuus. [lähde? ]
Helibras perustettiin 11. tammikuuta 1978 São Paulossa. Vuonna 2006 Airbus Helicopters (silloin Eurocopter Group) osti koko yrityksen. Aiemmin sillä oli ollut osittainen omistus. Helibras on Latinalaisen Amerikan ainut helikopterivalmistaja. [lähde? ]
Helibras on toimintansa aikana toimittanut n. 500 helikopteria, joista 70% on ollut Esquilo -mallisia. 10% tuotannosta viedään muihin Latinalaisen Amerikan maihin, kuten Argentiinaan, Boliviaan, Chileen, Meksikoon, Paraguayhin, Uruguayhin ja Venezuelaan. [lähde? ]
Tuotteet > Siviilihelikopterit

EC 120 Colibri
AS 350 B2 Esquilo
AS 350 B3 Esquilo
EC 130 B4
AS 355 NP
Tuotteet > Sotilashelikopterit

EC 120 B
AS 550 C3
EC 130 B4
AS 555 SN
EC 635
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Helibras EC130
Käännös suomeksi
Henrik Stenson

| Henrik Stenson |
| --- | --- |
 Henrik Stenson tammikuussa 2014
Henkilötiedot
Syntynyt: 5. huhtikuuta 1976 (ikä 48) Göteborg, Ruotsi
Kansalaisuus:   Ruotsi
Puoliso:  Emma Löfgren
Lapset:  Lisa, Karl, Alice
Golfaaja
Pituus:  1,85 m
Paino:  90 kg
Pelaajaura
Tuli ammattilaiseksi:  1998
Tämänhetkiset kiertueet:  PGA Tour European Tour
Ammattilaisvoitot:  19
Voittojen lukumäärät kiertueittain
PGA Tour:  5
European Tour:  11
Asian Tour:  1
Muut:  5
Parhaat sijoitukset major-turnauksissa
The Masters Tournament:  14:s: 2014
U.S. Open:  neljäs: 2014
The Open Championship:  voitto: 2016
PGA Championship:  kolmas: 2013, 2014
Aiheesta muualla
henrikstenson.com
PGA
Official World Golf Ranking
| Mitalit> Maa:  Ruotsi.Miesten golf. Olympialaiset  | Mitalit> Maa:  Ruotsi.Miesten golf. Olympialaiset  | Mitalit> Maa:  Ruotsi.Miesten golf. Olympialaiset  | Maa:  Ruotsi> Miesten golf. |
| --- | --- | --- | --- |
|  Hopeaa | Rio 2016 | yksinpeli |  |
Henrik Stenson (s. 5. huhtikuuta 1976 Göteborg) on ruotsalainen ammattilaisgolfaaja. Hän on nykyisin mukana sekä PGA Tourilla (vuodesta 2007) että European Tourilla (vuodesta 2001).
Stenson aloitti ammattilaisuransa vuonna 1998 pelattuaan golfia 80-luvun lopusta asti. Hän on saavuttanut tähänastisella urallaan 16 eri turnausvoittoa. Suurista mestaruusturnauksista Stenson on voittanut, ensimmäisenä ruotsalaisena kautta aikain, British Openin vuonna 2016, sijoittunut British Openissa toiseksi vuonna 2013 ja PGA Championshipissä kolmanneksi vuosina 2013 ja 2014. Hän on ollut osa Ryder Cupin voittoisaa joukkuetta vuosina 2006, 2008 ja 2014. Vuonna 2014 hän toi joukkueelle eniten pisteitä. Stenson saavutti hopeaa vuoden 2016 kesäolympialaisista Rio de Janeirosta.
Stenson on 187 senttimetriä pitkä ja painaa 90 kiloa. Vuonna 2013 hänet valittiin Ruotsin vuoden urheilijaksi ja palkittiin Jerring-palkinnolla.
Stenson asuu vaimonsa ja kahden lapsensa kanssa Orlandossa, Floridassa.
Käännös suomeksi
Heligoland

| Heligoland Massive Attack |
| --- | --- | --- |

Studioalbumin tiedot
 Äänitetty : 2005–2009
 Julkaistu: 5. helmikuuta 2010
 Tuottaja(t): Neil Davidge & Robert Del Naja
 Tyylilaji: electronica, alternative rock
 Kesto: 52.31
 Levy-yhtiö: Virgin
Listasijoitukset
  11.
Massive Attackin muut julkaisut
| Collected 2006 | Heligoland 2010 | Ritual Spirit 2016 |
Heligoland on Massive Attackin viides studioalbumi, joka julkaistiin 5. helmikuuta 2010. Se ylsi Suomen virallisen listan sijalle 11.
Kappaleet

Pray for Rain – 6.43
Babel – 5.17
Splitting the Atom – 5.18
Girl I Love You – 5.22
Psyche – 3.22
Flat of the Blade – 5.29
Paradise Circus – 4.57
Rush Minute – 4.48
Saturday Come Slow – 3.29
Atlas Air – 7.37
Arvostelut

Metacritic: 72/100
AllMusic:
Henrik Svensmark

Henrik Svensmark
Henrik Svensmark (s. 1958) on Tanskan kansallisessa avaruuskeskuksessa Kööpenhaminassa työskentelevä astrofyysikko, joka tutkii kosmisen säteilyn vaikutusta pilvien muodostumiseen. Työllä on yhteys ilmaston lämpenemisestä käytyyn keskusteluun, ja Svensmark on pyrkinyt teorioillaan ja havainnoillaan osoittamaan, että auringon toiminnan vaikutus Maan pilvisyyteen ja sitä kautta lämpötilaan on suurempi kuin ihmisen vaikutus.
Vuonna 2007 Svensmark ja Nigel Calder julkaisivat kirjan The Chilling Stars: A New Theory of Climate Change jossa tekijät todistelivat, että kosmisilla säteillä on enemmän vaikutusta ilmastoon kuin ihmisen päästämän hiilidioksidin määrällä.
2010 Cernin cloud kokeessa Svensmark, & al todistivat, että kosmisilla säteillä on vaikutusta pilviformaatioon. Kosmiset säteet aiheuttavat nanopartikkelien syntymistä ilmakehässä, jotka toimivat tiivistymisytiminä pilvien vesipisaroille. Toisin sanoen kosmisten säteiden energialtaan 10mev on mahdollista lisätä maapallon pilvisyyttä ja sitä kautta vaikuttaa maapallon ilmastoon.
Heil dir, Hannover

| Heil dir, Hannover |
| --- | --- |
 Hannoverin kuningaskunnan vaakuna
Valtio:   Hannoverin kuningaskunta
Säveltäjä:  Georg Friedrich Händel
Suomenkielinen nimi:  Tervehdys sinulle, Hannover
Heil dir, Hannover (suom. Tervehdys sinulle, Hannover) oli Hannoverin vaaliruhtinaskunnan, myöhemmin Hannoverin kuningaskunnan kansallislaulu. Kuten monet 1600- ja 1700-lukujen hallitsijat, myös Ison-Britannian ja Hannoverin Yrjö I pyysi Georg Friedrich Händelia säveltämään kansallislaulun. Händelin sävellys pysyi Ison-Britannian ja Irlannin yhdistyneen kuningaskunnan kansallislauluna valtioiden personaaliunionin päättymisen jälkeenkin vuonna 1837. Myös monet muut Saksan keisarikunnan valtiot valitsivat tämän sävelen kansallislaulukseen. Heil dir, Hannover oli muun muassa Oldenburgin suurherttuakunnan sekä Baijerin ja Preussin kuningaskuntien kansallislauluna. Vuoden 1871 jälkeen siitä tuli Saksan keisarikunnan kansallislaulu sanoituksilla Heil dir im Siegerkranz.
Sanat > Ensimmäinen säe

Heil Dir Hannover, heil!

Freude werd’ Dir zuteil,

Freude stets mehr.

Jauchze, Du Engelschor,

Dringe zu Gottes Ohr!

Mit Deinem Freudenchor:

Gebt Gott die Ehr’!
Sanat > Toinen säe

Gott gab den Freudentag,

Was tief verborgen lag,

Kam nun ans Licht.

Zage nicht, Erdensohn,

Wenn schwarz die Wolken droh’n,

Gott hälz auf seinem Thron

Waag’ und Gewicht.
Sanat > Kolmas säe

Er führt alles aus,

Schützt unser Welfenhaus

mit mächt’gem Arm.

Eintracht ist Gottes Band:

König und Vaterland

Reichen sich Herz und Hand

Heilig und warm.
Hysteria (Musen kappale)

| ”Hysteria” Muse |
| --- | --- | --- |

Singlen tiedot
 Albumilta: Absolution
 Julkaistu: 1. joulukuuta 2003
 Formaatti: 7", CD, DVD
 Tuottaja(t): Rich Costey, Muse
 Tyylilaji: vaihtoehtorock progressiivinen rock hard rock
 Kesto: 03.47
 Levy-yhtiö: East West Records
Musen muut singlet
| ”Time Is Running Out” 2003 | ”Hysteria” 2003 | ”Sing for Absolution” 2004 |
Hysteria on yksi Musen kolmannen Absolution-studioalbumin singleistä. Se julkaistiin 2003, ja sen b-puolella on 	”Eternally Missed”. Single nousi Britannian singlelistalla parhaimmillaan sijalle 17. Hysteria-kappaleesta on tehty musiikkivideo, jolla esiintyy mm. näyttelijä Justin Theroux.
Muse
| --- | --- |
Studioalbumit:   Showbiz  Origin of Symmetry  Absolution  Black Holes and Revelations  The Resistance  The 2nd Law  Drones  Simulation Theory  Will of the People 
Kokoelmat ja konserttitallenteet:   Hullabaloo Soundtrack  Absolution Tour  HAARP  Live at Rome Olympic Stadium 
Demot ja EP:t:   This Is A Muse Demo  Muse  Muscle Museum  Random 1-8  Dead Star/In Your World  Summer Stadiums 2010  Live at Köln Gloria Theatre
Björn Soldan

Nils ”Nisse” Björn Soldan (6. lokakuuta 1902 Göteborg Ruotsi – 9. syyskuuta 1953 Lontoo, Britannia) oli suomalainen valokuvaaja ja elokuvaaja.
Soldan oli Juhani Ahon ja tämän vaimon, Venny Soldan-Brofeldtin, sisaren Tilly Soldanin avioton lapsi. Tilly Soldan synnytti hänet Göteborgissa. Björn Soldan oli virallisesti Tillyn ottolapsi. Vuonna 1931 Soldan meni naimisiin brittiläissyntyisen Vivien Birsen kanssa.
Soldan opiskeli elokuvausta 1920-luvulla Saksan Münchenissä. Hän perusti vuonna 1925 velipuolensa Heikki Ahon kanssa Aho & Soldan -yhtiön, joka tuotti ja kuvasi yli 300 elokuvaa.[lähde? ]
Soldan avioitui vuonna 1931 pietarilaissyntyisen, skotlantilais-englantilaisen tanssijan Vivien Birsenin kanssa joka oli opiskellut Sibelius-Akatemiassa.
Sotavuosina Soldan toimi TK-kuvaajana rintamalla. Jatkosodassa talvella 1943 Soldan ja Holger Harrivirta saivat erikoiskomennuksen aloittaa kotirintaman tapahtumista kertovan Finlandia-uutiskatsausten sarjan. Sodan jälkeen hän muutti Englantiin ja työskenteli siellä kuolemaansa saakka BBC:n suomenkielisen osaston toimittajana Lontoossa.
Dokumenteissa

Björn Soldanista kerrotaan Peter von Baghin Lastuja – taiteilijasuvun vuosisata dokumenttielokuvassa (2011). Elokuva kertoo Juhani Ahon suvun tarinaa 1800-luvun lopulta kohti nykyaikaa. Keskeisiä henkilöitä elokuvassa ovat Juhani Aho, hänen vaimonsa taidemaalari Venny Soldan-Brofeldt ja Ahon lapset Heikki Aho ja Björn Soldan. Kolmatta sukupolvea edustaa Juhani Ahon lapsenlapsi, valokuvaaja Claire Aho.
Aiheesta muualla

AHO & SOLDAN – Pioneering photographers and filmmakers. Ahosoldan.com.
Johanna Frigård, Ilkka Kippola, Hanna Nikander (toim.): Nisse – Björn Soldan 1902–1953.  Järvenpään taidemuseo, 2019.
B. Soldan : Hiihtäjien ihmemaa, Kansan kuvalehti, 27.01.1933, nro 5, s. 16, Kansalliskirjaston digitaaliset aineistot
Hysteerinen sokeus

Hysteerinen sokeus on konversiohäiriö, joka aiheuttaa äkillisen täydellisen molemmissa silmissä tapahtuvan näönmenetyksen tai näön sumenemisen yleensä stressin, masennuksen, ahdistuksen tai voimakkaan tunnetilan aiheuttaneen kokemuksen yhteydessä. Hysteerinen sokeus voi olla myös oire huomionhakuisesta persoonallisuushäiriöstä. Hysteerinen sokeus on tyypillisemmin naisten kuin miesten oire, erityisesti sitä esiintyy nuorilla aikuisilla. Sitä hoidetaan psykiatrian keinoin.
Hysteerinen sokeus on taudin kuvauksena vanhahtava, sillä hysteria-nimikkeestä on luovuttu viime vuosina siihen liittyvän väheksyvän ja kielteisen leiman vuoksi. Hysteerinen sokeus tunnetaan nykyään yhtenä konversiohäiriön muotona. Konversioperäisellä näönmenetyksellä on hyvä hoitoennuste. Näkö yleensä palautuu, eikä sokeus uusiudu toisin kuin esimerkiksi konversioperäiset kouristukset tai vapinaoireet saattavat tehdä.
Helmituliperä

| Helmituliperä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Emblema
Laji::  pictum
Kaksiosainen nimi
 Emblema pictum  Gould, 1842 
Katso myös
   Helmituliperä Wikispeciesissä   Helmituliperä Commonsissa 
Infobox OKNimi-testi OKIUCN-testi OK: 
Helmituliperä (Emblema pictum) on loistopeippojen heimoon kuuluva varpuslintu.
Levinneisyys

Helmituliperää tavataan Australiassa. Lajin kannankehitys on vakaa, ja se on luokiteltu elinvoimaiseksi.
Hermanni Vidman

| Hermanni Vidman> Henkilötiedot |
| --- | --- |
Syntynyt: 30. maaliskuuta 1979 (ikä 45) Turku, Suomi
Kansalaisuus:  
Jääkiekkoilija
Pelipaikka:  vasen laitahyökkääjä
Maila:  vasen
Pituus:  179 cm
Paino:  80 kg
Pelaajaura
Pääsarjaura:  2001–2010
Seurat:  Rauman Lukko (SML)   Vaasan Sport (Mestis)   Pelicans (SML)   Stavanger Oilers (NOR)   HC Mulhouse (Ligue Magnus)   Esbjerg IK (DAN)   ASG Angers (Ligue Magnus)
Hermanni Vidman (s. 30. maaliskuuta 1979 Turku) on suomalainen jääkiekkovalmentaja ja uransa lopettanut jääkiekkohyökkääjä, joka toimii Mestiksessä pelaavan TuTo Hockeyn sekä Viron maajoukkueen apuvalmentajana. Vidman on Turun Palloseuran kasvatti. Hän kuului TPS:n A-nuorten SM-liigassa tuhoja tehneeseen Happo-Viinanen-Vidman kentälliseen. Vidman ei kuitenkaan mahtunut kotikaupunkinsa edustusjoukkueeseen ja lähti pelaamaan Mestistä Vaasan Sportiin. Vaasasta hän siirtyi Rauman Lukkoon yhdessä Viinasen kanssa kehittymään. Vidmanin ura ei kuitenkaan lähtenyt nousuun SM-liigassa, vaan hän pelasi loppu-uransa Norjan, Tanskan ja Ranskan pääsarjoissa. Hän lopetti pelaajauransa keväällä 2010 ja siirtyi valmentamaan TPS:n junioreita.
Aiheesta muualla

Hermanni Vidman Elite Prospects. Everysport Media Group AB. (englanniksi)
Hermanni Vidman Eurohockey.com. (englanniksi)
Halo: Spartan Strike

| Halo: Spartan Strike |
| --- | --- |
 Pelin kansikuva.
Kehittäjä:  343 Industries Vanguard Games
Julkaisija:  Microsoft Studios
Jakelija:  Steam, Microsoft Store ja App Store
Säveltäjä:  Tom Salta
Pelisarja:  Halo
Julkaistu:   16. huhtikuuta 2015
Lajityyppi:  shoot ’em up
Pelimuoto:  yksinpeli
Ikäluokitus:  ESRB: T   PEGI: 12
Alusta:  Microsoft Windows Windows Phone iOS
Jakelumuoto:  Windows Phone Store ja digitaalinen jakelu
Lisää peliartikkeleitaVideopelien teemasivulla
Infobox OK : 
Halo: Spartan Strike on 343 Industriesin ja Vanguard Gamesin kehittämä ylhäältä päin kuvattu ammuntapeli, jonka Microsoft Studios julkaisi Microsoft Windowsille, Windows Phonelle ja iOS:lle 16. huhtikuuta 2015. Peli on jatko-osa vuonna 2013 ilmestyneelle Halo: Spartan Assaultille. Peli sisältää uusia aseita ja kykyjä.
Halo: Spartan Strike sai ristiriitaisen vastaanoton kriitikoilta. Sen valittujen arvosteluiden painotettu keskiarvo Metacritic-sivustolla 66 pistettä sadasta PC-versiolle ja 86 pistettä sadasta iOS-versiolle. Pelin tunnelma ja pelattavuus saivat monilta kehuja, mutta toisaalta moninpelin puutetta ja uudelleenpeluuarvoa kritisoitiin.
Pelaaminen

Halo: Spartan Strike on ylhäältä päin kuvattu ammuntapeli. Pelaaminen on hyvin samankaltaista kuin ensimmäisessä osassa. Kosketusnäytöllisillä laitteilla ohjaaminen tapahtuu kahdella virtuaalisella ohjainsauvalla; vasemmalla liikutetaan hahmoa ja oikealla tähdätään. Tietokoneella on mahdollista käyttää myös peliohjainta hiiren ja näppäimistön lisäksi.
Pelaajalla on liiketunnistin, joka näyttää lähellä olevien vihollisten sijainnin sekä energiakilven, joka torjuu pelaajaan kohdistuvaa vahinkoa. Tarpeeksi vahinkoa otettuaan energiakilpi sammuu ja pelaaja kuolee. Vahingoittunut energiakilpi palautuu ennalleen lyhyen odottelun jälkeen. Kentillä liikutaan joko jalan tai pelisarjasta aiemmin tutuilla ajoneuvoilla. Kentille on sijoiteltu aseita ja haarniskakykyjä, joita voi poimia myös kuolleilta vihollisilta. Haarniskakyvyillä voi saada lyhytkestoisia etuja kuten näkymättömyyden, nopeustehosteen tai kestävämmän energiakilven.
Tehtävän jälkeen pelaaja pisteytetään saamiensa tappojen, mitalien ja tehtävään kuluneen ajan perusteella. Mitaleja voi ansaita tappamalla tietyn määrän vihollisia lyhyen ajan sisään tai saamalla tappoja tietyllä tyylillä. Pelaaja palkitaan tehtävän lopuksi joko pronssi-, hopea- tai kultamitalilla pistemäärästä riippuen. Pelaaja ansaitsee myös kokemuspisteitä jokaisen kentän jälkeen, joilla voi ostaa aseita ja erikoiskykyjä. Spartan Assaultista poiketen peli ei sisällä ollenkaan mikromaksuja, vaan kaikki on ostettavissa ainoastaan pelin sisäisellä valuutalla. Saamiensa pisteiden määrää voi kasvattaa kytkemällä päälle vaikeustasoa muuttavia kalloja.
Kampanja koostuu yhteensä 30 kentästä, jotka on jaettu viiteen lukuun. Peli jakaa saman tallennuksen eri Windows-laitteiden välillä, joten pelin voi esimerkiksi aloittaa puhelimella ja jatkaa tietokoneella. Pelissä on viikoittain vaihtuvia haasteita Halo 4:n ja Reachin tapaan. Kampanjassa taistellaan Covenant- ja uutena lisäyksenä Promethean -vihollisia vastaan. Suorittamalla Spartan Striken haasteita on myös mahdollista avata uusia muokkausmahdollisuuksia Halo: The Master Chief Collectioniin.
Tarina

Halo: Spartan Strike tapahtumat sijoittuvat Halo 4:n jälkeiseen aikaan, vuoteen 2557. Pelaaja on nimeämätön Spartan-IV -supersotilas, joka osallistuu Halo 2:n aikaan sijoittuvaan taistelusimulaatioon. Tarkoituksena on simuloida alkuperäiseen taisteluun osallistuneen Alpha-Five -sotilasryhmän toimintaa. Päähenkilön tehtävänä on turvata muinaisen Forerunner-rodun rakentama artefakti rengasmaailma Gamma Halolla, mutta tehtävä epäonnistuu. Päähenkilölle kerrotaan ettei artefaktia enää löydetty ja sen epäillään tuhoutuneen.
Tarina palaa vuoteen 2557 ja Infinity-avaruuslaivan tekoäly Roland kertoo pelaajalle että Gamma Halolta on havaittu heikko signaali. Artefaktia etsimään lähetettiin palkkionmetsästäjä, joiden lisäksi myös muukalaisliittouma Covenant on artefaktin perässä. Pelaaja ryhtyy nyt simuloimaan palkkionmetsästäjän toimia. Pelaaja taistelee Forerunnereiden kehittämiä mekaanisia Promethean-sotilaita vastaan ja saa selville, että artefaktilla on mahdollista avata portaaleja ympäri Linnunrataa. Covenant on löytänyt artefaktin aktoivoimiseen vaadittavan rakennelman, Altarin, ja on aikeissa käyttää sitä.
Päähenkilön tehtävänä on estää Covenantin suunnitelma. Matkalla kohteeseen hän joutuu kuitenkin onnettomuuteen, mutta onnistuu viivästyksen kautta löytämään Altarille johtavan portaalin. Altarille päästyään hänelle toimitetaan panssarivaunu, jolla hän ottaa alueen ja artefaktin haltuunsa. Päähenkilö palaa Infinitylle artefaktin kanssa. Palattuaan hän vastaanottaa hätäkutsun Maan New Phoenix -kaupungista. Covenant ehti käyttämään artefaktia Altarilla ja on avannut portaaleja ympäri galaksia, joista yhden New Phoenixiin. Covenantin kanssa liittoutuneet Prometheanit hyökkäävät portaalin kautta. Päähenkilö matkaa New Phoenixiin sulkeakseen portaalin artefaktin avulla.
Kaupunkiin päästyään hän taistelee Covenant- ja Promethean-joukkojen läpi kohti portaalin keskusta. Päähenkilö käyttää artefaktia sulkeakseen portaalin ja pysäyttääkseen hyökkäyksen. Ennen kuin päähenkilö liittolaisineen ehtii noutamaan artefaktin se tekee automatisoidun hyperavaruushypyn tuntemattomaan paikkaan.
Kehitys ja julkaisu

Halo: Spartan Strike julkistettiin lokakuussa 2014 IGN-sivustolla artikkelin ja pelikuvavideon kanssa. Julkistusta seuranneena päivänä pelistä julkaistiin traileri virallisella Halo -YouTube-kanavalla. Julkaisun oli tarkoitus tapahtua alun perin saman vuoden joulukuun 12. päivänä, mutta julkaisua lykättiin alkuvuoteen 2015 343 Industriesin siirretyä teknisistä ongelmista kärsineen Halo: The Master Chief Collectionin korjaamisen studion pääprioriteetiksi. Spartan Strike julkaistiin lopulta 16. huhtikuuta 2015 Windows ja iOS -laitteille. 343 Industriesin lisäksi peliä kehitti Vanguard Games.
Kehitys ja julkaisu > Musiikki

Pelin musiikin on säveltänyt yhdysvaltalainen Tom Salta. Salta sävelsi musiikin myös Spartan Striken edeltäjään, Halo: Spartan Assaultiin, minkä lisäksi hän on avustanut koko sarja kahden ensimmäisen pelin ääniraidan remasteroinnissa. Hän on kertonut ottaneensa sävellystyöhönsä runsaasti vaikutuksia sarjan ensimmäisestä pelistä, Halo: Combat Evolvedista. Saltan mielestä osa Spartan Assaultin musiikista hukkui ammuskelun ja räjähdysten alle. Välttääkseen ongelman hän soitti taustalla ensimmäisen pelin äänitehosteita säveltäessään uutta musiikkia. Hänen mukaansa musiikki kuuluu sen ansiosta voimakkaammin taustalta kuin edellisessä pelissä.
| Halo: Spartan Strike Original Soundtrack |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | ”Spartan Strike” | Tom Salta | 3.52 |  |  |  |  |  |  |
| 2. | ”With Her Whisper” | Tom Salta | 2.11 |  |  |  |  |  |  |
| 3. | ”Mombasa Arrival” | Tom Salta | 3.12 |  |  |  |  |  |  |
| 4. | ”In The Clear” | Tom Salta | 3.19 |  |  |  |  |  |  |
| 5. | ”Epic Evolution Reborn” | Tom Salta | 2.47 |  |  |  |  |  |  |
| 6. | ”Just Beyond” | Tom Salta | 1.27 |  |  |  |  |  |  |
| 7. | ”The Time to Ride” | Tom Salta | 1.57 |  |  |  |  |  |  |
| 8. | ”Go Silently Within” | Tom Salta | 3.39 |  |  |  |  |  |  |
| 9. | ”Plan of Attack” | Tom Salta | 2.15 |  |  |  |  |  |  |
| 10. | ”Homeworld Bound” | Tom Salta | 2.26 |  |  |  |  |  |  |
| 11. | ”Stalking Prey” | Tom Salta | 2.10 |  |  |  |  |  |  |
| 12. | ”Legacy Unbound” | Tom Salta | 2.02 |  |  |  |  |  |  |
| 13. | ”New Foe” | Tom Salta | 2.02 |  |  |  |  |  |  |
| 14. | ”The Canopy for Cover” | Tom Salta | 1.53 |  |  |  |  |  |  |
| 15. | ”Hush Now Rush Now” | Tom Salta | 2.10 |  |  |  |  |  |  |
| 16. | ”Careful Steps” | Tom Salta | 2.16 |  |  |  |  |  |  |
| 17. | ”Next Move” | Tom Salta | 3.37 |  |  |  |  |  |  |
| 18. | ”Origin and Time” | Tom Salta | 2.48 |  |  |  |  |  |  |
| 19. | ”Into the Dephts” | Tom Salta | 4.19 |  |  |  |  |  |  |
| 20. | ”Perpetual Motion” | Tom Salta | 3.17 |  |  |  |  |  |  |
| 21. | ”Bring a Bigger Gun” | Tom Salta | 1.38 |  |  |  |  |  |  |
| 22. | ”Attack” | Tom Salta | 2.42 |  |  |  |  |  |  |
| 23. | ”Rapid Recon” | Tom Salta | 2.13 |  |  |  |  |  |  |
| 24. | ”Native Tongue” | Tom Salta | 2.27 |  |  |  |  |  |  |
| 25. | ”Force Multiplyer” | Tom Salta | 2.47 |  |  |  |  |  |  |
| 26. | ”Jungle Threats” | Tom Salta | 2.07 |  |  |  |  |  |  |
|  |  |  | 67.30 |  |  |  |  |  |  |